พอดีมีอาการเจ็บหน้าอกจิ๊ดครับ ไม่ซ้ายก้ขวา เนื่องจากผมมีความกังวลหรือเครียดหลายอย่าง เวลากินอาหารอิ่มใหม่รู้สึกจุกแน่นไปที่หน้าอกตลอดเวลา แต่พอกินยาก็หายนะครับแต่อาการเจ็บหน้าอกยังอยู่ ไม่ทราบว่าพอมียาหรือวิธีรักษามั้ยครับ
สวัสดีครับ สำหรับสาเหตุของอาการเจ็บบริเวณ หน้าอก ลิ้นปี่ เกิดได้จากหลายสาเหตุดังนี้ 1.โรคระบบหัวใจ เช่นโรคกล้ามเนื้อหัวใจขาดเลือด จะมีอาการเจ็บเเน่นเหมือนของหนักทับมีร้าวไป แขนไปกรามได้ จะเจ็บแน่นขณะออกแรง หรือมีอารมณ์ตึงเครียด นั่งพักอาการจะบรรเทา อาจมีอาการเหงื่อแตก ใจสั่นคลื่นไส้อาเจียนได้ 2.โรคระบบทางเดินหายใจ เช่นโรคลมรั่วในช่องเยื่อหุ้มปอดจะมีอาการเจ็บแน่นเฉียบพลัน บริเวณทรวงอกด้านใดด้านหนึ่ง หายใจไม่อิ่ม เหนื่อย หรือ โรคเยื่อหุ้มปอดอักเสบ จะมีอาการเจ็บบริเวณชายโครงเหมือนเข็มตำ เป็นขณะหายใจเข้าลึกๆ 3.โรคระบบทางเดินอาหาร เช่นโรคกระเพาะอาหาร จะมีอาการเจ็บจุกแน่นลิ้นปี่ ท้องอืด มีลมในท้อง มีคลื่นไส้อาเจียน 4.โรคกล้ามเนื้อ มีอาการเจ็บขณะออกแรง สัมพันธ์กับท่าทาง จากอาการของ คาดว่าน่าจะเป็นโรคระบบทางเดินอาหาร เช่นโรคกรดไหลย้อน(GERD) ซึ่งเกิดจากกล้ามเนื้อหูรูดระหว่าง กระเพาะอาหารและหลอดอาหารย่อยมีการคลายตัว กรดในกระเพาะจึงย้อนไปหลอดอาการ เกิดอาการจุกแน่นลิ้นปี่ แสบหน้าอก การรักษาในเบื่องต้นเช่น ปรับการรับประทานอาหาร ทานอาหารย่อยง่าย รสไม่จัด ทานอาหารอ่อนๆ หลังทานอาหารเสร็จนั่งพัก ไม่นอนทันที การทานยาลดกรด อย่างไรก็ตามแนะนำให้เข้ารับการตรวจเพิ่มเติมเพื่อทำการวินิจฉัยและรักษาอย่างเหมาะสมครับ